**ΑΝΑΡΤΗΤΕΑ ΣΤΗ ΔΙΑΥΓΕΙΑ**

**ΑΡΙΘΜ ΠΡΩΤ: 18419**

**Λιβαδειά 18/9 /2020**

**ΑΠΟΣΠΑΣΜΑ**

Από το πρακτικό της αριθμ.2020-15ης Τακτικής Συνεδρίασης-ΚΕΚΛΕΙΣΜΕΝΩΝ ΤΩΝ ΘΥΡΩΝ

του Δημοτικού Συμβουλίου Λεβαδέων

Αριθμός απόφασης  **152**

 **ΘΕΜΑ:**  **Έγκριση συμμετοχής του Δήμου Λεβαδέων στο Δίκτυο Πόλεων «ΔΙΚΤΥΟ ΠΟΛΕΩΝ ΓΙΑ ΤΗ ΒΙΩΣΙΜΗ ΑΝΑΠΤΥΞΗ ΚΑΙ ΚΥΚΛΙΚΗ ΟΙΚΟΝΟΜΙΑ» με διακριτικό τίτλο «ΒΙΩΣΙΜΗ ΠΟΛΗ», Έγκριση Καταστατικού, διακήρυξης, ορισμός εκπροσώπων.**

Στη Λιβαδειά σήμερα την 16η Σεπτεμβρίου 2020, ημέρα Τετάρτη και ώρα 19:00 μ.μ στην αίθουσα  συνεδριάσεων – «Παλαιό Δημαρχείο» -Πλ. Εθνικής Αντιστάσεως 1 , συνήλθε σε συνεδρίαση το Δημοτικό Συμβούλιο του Δήμου Λεβαδέων **, η οποία λόγω των κατεπειγόντων μέτρων που έχουν ληφθεί για την αποφυγή της διάδοσης του κορωνοϊού COVID-19 πραγματοποιήθηκε**  **ΚΕΚΛΕΙΣΜΕΝΩΝ ΤΩΝ ΘΥΡΩΝ**  κατ ΄εφαρμογή : **α)** των διατάξεων τουάρθρου 10 παρ. 1 της από 11/3/2020 Πράξης Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του», **β)** της με αριθμ. πρωτ. 18318/13-03-2020 (ΑΔΑ: 9ΛΠΧ46ΜΤΛ6-1ΑΕ) εγκυκλίου του Υπουργείου Εσωτερικών «Σύγκληση συλλογικών οργάνων των δήμων των περιφερειών και των εποπτευόμενων νομικών τους προσώπων, κατά το διάστημα λήψης των μέτρων αποφυγής και διάδοσης του κορωνοϊου COVID-19» και **γ)** της παρ.1 της υπ αριθμ. 40/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης του κορωνοϊου COVID 19, αναφορικά με την οργάνωση και λειτουργία των δήμων»  **δ)** της παρ. 4 της υπ αριθμ. 163/29-5-2020 (ΑΔΑ: Ψ3ΧΝ46ΜΤΛ6-ΑΨ7) εγκυκλίου του Υπουργείου Εσωτερικών « Ενημέρωση αναφορικά με τη διαδικασία λήψης αποφάσεων των συλλογικών οργάνων των Δήμων» όπου α) δια ζώσης σύγκλιση του δημοτικού συμβουλίου, εφαρμογή έχουν οι εκδοθείσες υγειονομικές διατάξεις και ειδικότερα το άρθρο 12 της κοινής υπουργικής απόφασης αριθ. Δ1α/ ΓΠ. οικ. 30612/16-05-2020 (Β’ 1869) και η παρ. 3 του άρθρου14 της κοινής υπουργικής απόφασης αριθ. Δ1α/Γ.Π.οικ. 32009/23-05-2020 (Β’ 1988) , ενώ και οι συνεδριάσεις εξακολουθούν να πραγματοποιούνται κεκλεισμένων των θυρών  και ύστερα από την από  **17993/11-09-2020**   έγγραφη πρόσκληση του Προέδρου του Δημοτικού Συμβούλου κ. Μητά Αλέξανδρου, η οποία επιδόθηκε ηλεκτρονικά σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010) .

 Διαπιστώθηκε κατά την έναρξη της συνεδρίασης ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες 30 σύμβουλοι δηλαδή:

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | Καλογρηάς Αθανάσιος | 1 | Φορτώσης  Αθανάσιος |
|  |  Μητάς Αλέξανδρος | 2 | Πλιακοστάμος Κων/νος |
|  | Τσεσμετζής Εμμανουήλ | 3 | Σπυρόπουλος Δημοσθένης |
|  | Δήμου Ιωάννης  |  |  |
|  | Αποστόλου Ιωάννης |  | Αν και κλήθηκαν νόμιμα |
|  | Σάκκος Μάριος  |  |  |
|  | Νταντούμη Ιωάννα  |  |  |
|  | Καράβα Χρυσοβαλάντου Βασιλική (Βάλια)  |  |  |
|  | Μερτζάνης Κων/νος  |  |  |
|  |  Γιαννακόπουλος Βρασίδας  |  |  |
|  | Σαγιάννης Μιχαήλ  |  |  |
|  | Πούλου Γιώτα Απούσα 4-8 ΘΗΔ |  |  |
|  |  Κυπραίος Χρήστος Απών 1-8 ΘΗΔ |  |  |
|  |  Γαλανός Κων/νος  |  |  |
|  | Τόλιας Δημήτριος  |  |  |
|  | Καπλάνης Κων/νος  |   |  |
|  |  Τζουβάρας Νικόλαος  |  |  |
|  | Καράλης Χρήστος  |  |  |
|  | Παπαϊωάννου Λουκάς  |  |  |
|  | Κοτσικώνας Επαμεινώνδας Απών 1-8 ΘΗΔ |  |  |
|  | Αρκουμάνης Πέτρος   |  |  |
|  | Μπράλιος Νικόλαος  |  |  |
|  | Γερονικολού Λαμπρινή Απούσα 1-8 ΘΗΔ |  |  |
|  | Τσιφής Δημήτριος  |  |  |
|  | Μπαρμπέρης Νικόλαος Απών 1-8 ΘΗΔ |  |  |
|  | Αλεξίου Λουκάς |  |  |
|  | Καραμάνης Δημήτριος |  |  |
|  | Χέβα Αθανασία(Νάνσυ)  |  |  |
|  | Τουμαράς Βασίλειος |  |  |
|  | Κατής Χαράλαμπος  |  |  |

 Στην συνεδρίαση ήταν παρών ο προσκληθείς Δήμαρχος κ. Ταγκαλέγκας Ιωάννης.

 Στην συνεδρίαση παρευρέθηκε για την τήρηση των πρακτικών και η υπάλληλος του τμήματος Υποστήριξης Πολιτικών Οργάνων Μπαλάσκα Αγγελική.

 Εισηγούμενος το 3Ο θέμα της ημερήσιας διάταξης, ο Πρόεδρος έθεσε υπόψη των μελών του Δημοτικού Συμβουλίουτην έθεσε υπόψη των μελών του Δημοτικού Συμβουλίου την υπ αριθμ.17852/9-9-2020 Εισήγηση της Δ/νσης Διοικητικών Υπηρεσιών του Δήμου σύμφωνα με την οποία :

 *Η Ευρωπαϊκή Ένωση προσφέρει αρκετές χρηματοδοτικές δυνατότητες, μέσα από προγράμματα που συντονίζονται σε κεντρικό επίπεδο και απευθύνονται στο σύνολο της Ευρωπαϊκής περιφέρειας. Ωστόσο, η οργάνωση και υποβολή προτάσεων δε μπορεί να γίνει από μεμονωμένους φορείς. Είναι απαραίτητο να διαμορφώνονται από ομάδες φορέων που επιπλέον, στις περισσότερες περιπτώσεις, πρέπει να προέρχονται και από περισσότερα του ενός κράτη. Προτείνεται ο Δήμος μας να συμμετάσχει στην αστική μη κερδοσκοπική εταιρεία «****ΔΙΚΤΥΟ ΠΟΛΕΩΝ ΓΙΑ ΤΗ ΒΙΩΣΙΜΗ ΑΝΑΠΤΥΞΗ ΚΑΙ ΚΥΚΛΙΚΗ ΟΙΚΟΝΟΜΙΑ****»* ***με διακριτικό τίτλο «ΒΙΩΣΙΜΗ ΠΟΛΗ».***

*Βασικός σκοπός του δικτύου είναι ο σχεδιασμός και η ανάληψη δράσης για τη δημιουργία δικτύου συνεργασίας μεταξύ των μελών του, ώστε να συγκροτούν ομάδες και να υποβάλλουν και να υλοποιούν προτάσεις έργων για χρηματοδότηση από Ευρωπαϊκά προγράμματα, όσον αφορά τους τομείς* ***της Βιώσιμης Ανάπτυξης, της Αειφορίας, της προστασίας του Περιβάλλοντος, της Κυκλικής Οικονομίας και της Οικοκαινοτομίας****. Ειδικότερα το Δίκτυο επιδιώκει την πραγματοποίηση των σκοπών του, μέσω της επιστημονικής και τεχνικής έρευνας και τεχνικής υποστήριξης των Δήμων, για την ανάπτυξη και εφαρμογή καινοτόμων προγραμμάτων και πολιτικών.*

***Κατόπιν των ανωτέρω καλείστε να αποφασίσετε :***

* *Την έγκριση συμμετοχής του Δήμου Λεβαδέων στο Δίκτυο Πόλεων «ΒΙΩΣΙΜΗ ΠΟΛΗ»*
* *Την έγκριση της διακήρυξης της 10ης Μαρτίου 2017, η οποία επισυνάπτεται*
* *Την έγκριση του καταστατικού του δικτύου, το οποίο επισυνάπτεται*
* *Τον ορισμό εκπροσώπου του Δήμου στη Γενική Συνέλευση του Δικτύου καθώς και τον αναπληρωτή αυτού.*
* *Την έγκριση ποσού ύψους ΔΥΟ ΧΙΛΙΑΔΩΝ ΕΥΡΩ (2.000 €) ως ετήσια εισφορά στο Δίκτυο.*
* *Να εξουσιοδοτηθεί ο Δήμαρχος για όλες τις περαιτέρω ενέργειες.*

 - Ακολούθως το λόγο ζήτησε και πήρε η δημοτική σύμβουλος κα Πούλου Γιώτα επικεφαλής της παράταξης «Δυναμική Αυτοδιοικητική Συνεργασία» η οποία ανέφερε ότι καλό είναι ο Δήμος να συνεργάζεται με άλλους Ο.Τ.Α και Δίκτυα. Υπάρχουν Δίκτυα που αποδίδουν το σκοπό για τον οποίο συστάθηκαν , άλλα πάλι όχι λόγω διαδικαστικών προβλημάτων που αφορούν κυρίως την ανάθεση εκπόνησης μελετών από φορείς όπως τα Πανεπιστήμια. Ελπίζω μέσα από αυτή τη συμμετοχή να υπάρξει αποτέλεσμα θετικό για τους συμμετέχοντες Δήμους.

- Στη συνέχεια λαμβάνοντας το λόγο ο δημοτικός σύμβουλος κ. Αρκουμάνης εκπρόσωπος της παράταξης «Λαϊκή Συσπείρωση Λιβαδειάς» είπε ότι οι Δήμοι δυσκολεύονται στο να εντοπίσουν χρηματοδοτικά εργαλεία και ευκαιρίες που είναι απαραίτητα για την ανάπτυξή τους . Έχει την άποψη ότι τα υπάρχοντα προγράμματα της Ευρωπαϊκής Ένωσης από πρόθεση, είναι δυσνόητα για τις υπηρεσίες, χρειάζονται αποκρυπτογράφηση και δεν έχουν σχέση με τις πραγματικές ανάγκες των Δήμων.Τέλος δήλωσε ότι η παράταξή του θα ψηφίσει ΛΕΥΚΟ.

-Απαντώντας ο κ. Δήμαρχος τόνισε ότι γίνεται μια προσπάθεια να βρεθούν δυνατότητες ανάπτυξης του Δήμου διεκδικώντας μέσω της τεχνικής βοήθειας που θα παρέχει αυτό το Δίκτυο προγράμματα από την Ευρωπαϊκή ΄Ενωση , την Ευρωπαϊκή Κεντρική Τράπεζα ή άλλες πηγές χρηματοδότησης. Είναι γνωστό ότι λόγω έλλειψης του αναγκαίου προσωπικού στις Τεχνικές Υπηρεσίες των Δήμων δεν είναι εύκολο να καταρτισθεί άρτιος φάκελος για την διεκδίκηση χρηματοδοτήσεων από διάφορες πηγές χρηματοδότησης. Την βοήθεια αυτή λοιπόν μπορεί να μας την παράσχει το εν λόγω δίκτυο.

Κατόπιν ο Πρόεδρος κάλεσε τα μέλη του Δημοτικού Συμβουλίου να ψηφίσουν σχετικά .

Υπέρ ψήφισαν οι δημοτικοί σύμβουλοι κ.κ 1)Καλογρηάς Αθανάσιος, 2) Τσεσμετζής Εμμανουήλ, 3). Σαγιάννης Μιχαήλ, 4) Σάκκος Μάριος,5) Γιαννακόπουλος Βρασίδας , 6) Αποστόλου Ιωάννης, 7) Καράβα Χρυσοβαλάντου, 8) Νταντούμη Ιωάννα, 9) Μερτζάνης Κων/νος ,10) Μητάς Αλέξανδρος, 11)Δήμου Ιωάννης 12)Γαλανός Κων/νος, 13) Τόλιας Δημήτριος, 14) Καπλάνης Κων/νος, 15) Τζουβάρας Νικόλαος, 16) Καραλής Χρήστος, 17) Πούλου Γιώτα , 18) Παπαϊωάννου Λουκάς, 19)Καραμάνης Δημήτριος, 20) Χέβα Αθανασία, 21) Τουμαράς Βασίλειος, 22) Κατής Χαράλαμπος

Λευκό ψήφισαν οι δημοτικοί σύμβουλοι κ.κ 1)Αρκουμάνης Πέτρος 2) Μπράλιος Νικόλαος 3) Τσιφής Δημήτριος 4) Αλεξίου Λουκάς

Το Δημοτικό Συμβούλιο μετά διαλογική συζήτηση και αφού έλαβε υπόψη του:

* Την υπ αριθμ. 17852/9-9-2020 Εισήγηση της Δ/νσης Διοικητικών Υπηρεσιών του Δήμου, η οποία είχε διανεμηθεί
* Τις διατάξεις της παρ. 1 της υπ αριθμ. 40/31-3-2020 εγκυκλίου του Υπουργείου Εσωτερικών Περιεχομένου (ΦΕΚ 6ΩΠΥ46ΜΤΛ6-50Ψ’): «Ενημέρωση για την εφαρμογή του κανονιστικού πλαισίου αντιμετώπισης του κορωνοϊού COVID-19 , αναφορικά με την οργάνωση και λειτουργία των δήμων».
* Τις διατάξεις της παρ. 1 του άρθρου 10 της από 11-3-2020 Πράξης Νομοθετικού Περιεχομένου (Π.Ν.Π) « Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊού COVID-19 και της ανάγκης περιορισμού της διάδοσής του» (ΦΕΚ 55/τ.Α/11-3-2020)
* την με αριθμ. Πρωτ 18318/13-3-2020 (ΑΔΑ:9ΛΠΧ46ΜΤΛ6-1ΑΕ) εγκύκλιο του Υπουργείου Εσωτερικών.
* Τις διατάξεις της παρ. 4 της υπ αριθμ. 163/29-5-2020 (ΑΔΑ: Ψ3ΧΝ46ΜΤΛ6-ΑΨ7) εγκυκλίου του Υπουργείου Εσωτερικών « Ενημέρωση αναφορικά με τη διαδικασία λήψης αποφάσεων των συλλογικών οργάνων των Δήμων» όπου α) δια ζώσης σύγκλιση του δημοτικού συμβουλίου, εφαρμογή έχουν οι εκδοθείσες υγειονομικές διατάξεις και ειδικότερα το άρθρο 12 της κοινής υπουργικής απόφασης αριθ. Δ1α/ ΓΠ. οικ. 30612/16-05-2020 (Β’ 1869) και η παρ. 3 του άρθρου14 της κοινής υπουργικής απόφασης αριθ. Δ1α/Γ.Π.οικ. 32009/23-05-2020 (Β’ 1988) , ενώ και οι συνεδριάσεις εξακολουθούν να πραγματοποιούνται κεκλεισμένων των θυρών
* τις διατάξεις των άρθρων 65,67,238 του Ν.3852/10, όπως τροποποιήθηκαν με το άρθρο 72 και 74 του Ν. 4555/2018 και την παρ. 9 του άρθρου 266 του ν. 3852/2010 όπως ισχύει
* - Την παρ. 2 της Εγκυκλίου ΥΠ.ΕΣ 93/2019 ( ΑΔΑ : ΩΓ88465ΧΘ7-ΘΙΡ) σύμφωνα με την οποία : “.Αν κάποιο μέλος του συμβουλίου ή της επιτροπής αρνηθεί ψήφο ή δώσει λευκή ψήφο, λογίζεται ως παρόν μόνο για την ύπαρξη της απαρτίας και η ψήφος του δεν υπολογίζεται στον σχηματισμό της απαιτούμενης πλειοψηφίας καθώς δεν προσμετράται ούτε στις θετικές ούτε στις αρνητικές ψήφους.”
* Την μεταξύ των μελών του συζήτηση σύμφωνα με τα πρακτικά και την διενεργηθήκαν ψηφοφορία.

  **ΑΠΟΦΑΣΙΖΕΙ ΟΜΟΦΩΝΑ**

1. Εγκρίνει τη συμμετοχή του Δήμου Λεβαδέων στο Δίκτυο Πόλεων «ΒΙΩΣΙΜΗ ΠΟΛΗ»
2. Εγκρίνει τη διακήρυξη της 10ης Μαρτίου 2017
3. Εγκρίνει το καταστατικό του δικτύου
4. Ορίζει ως εκπρόσωπο του Δήμου στη Γενική Συνέλευση του Δικτύου το Δήμαρχο κ. Ιωάννη.Δ.Ταγκαλέγκα, με αναπληρωτή τον δημοτικό σύμβουλο κ. Καλογρά Αθανάσιο.
5. Εγκρίνει ποσό ύψους 2.000€ ως ετήσια εισφορά στο Δίκτυο.
6. Εξουσιοδοτεί το Δήμαρχο για όλες τις περαιτέρω ενέργειες.

 **Η απόφαση πήρε τον αριθμό 152**

 **Ο Πρόεδρος του Δ.Σ.**

 **Μητάς Αλέξανδρος**

 **ΤΑ ΜΕΛΗ**

|  |  |
| --- | --- |
|   |  ΠΙΣΤΟ ΑΠΟΣΠΑΣΜΑ |
| Καλογρηάς Αθανάσιος |  Λιβαδειά αυθημερόν  |
| Τσεσμετζής Εμμανουήλ |  Ο Δήμαρχος Λεβαδέων |
| Δήμου Ιωάννης  |  |
| Αποστόλου Ιωάννης |  ΙΩΑΝΝΗΣ .Δ. ΤΑΓΚΑΛΕΓΚΑΣ |
| Σάκκος Μάριος  |   |
| Νταντούμη Ιωάννα  |  |
| Καράβα Χρυσοβαλάντου Βασιλική (Βάλια)  |  |
| Μερτζάνης Κων/νος  |  |
|  Γιαννακόπουλος Βρασίδας  |  |
| Σαγιάννης Μιχαήλ  |  |
| Πούλου Γιώτα  |  |
|  Γαλανός Κων/νος  |  |
| Τόλιας Δημήτριος  |  |
| Καπλάνης Κων/νος  |   |
|  Τζουβάρας Νικόλαος  |  |
| Καράλης Χρήστος  |  |
| Παπαϊωάννου Λουκάς  |  |
| Αρκουμάνης Πέτρος   |  |
| Μπράλιος Νικόλαος  |  |
| Τσιφής Δημήτριος  |  |
| Αλεξίου Λουκάς |  |
| Καραμάνης Δημήτριος |  |
| Χέβα Αθανασία(Νάνσυ)  |  |
| Τουμαράς Βασίλειος |  |
| Κατής Χαράλαμπος  |  |
|  |  |
|  |  |
|  |  |